ونزوئلادا 6 هفته‌دیر داوام ائدن حکومت قارشیدی گؤستری‌لرده اؤلو ساییسی 57یه یوکسلدی.
باش ساوجی لویسا اورتگا، حیاتینی ایتیرن 57 نفرین یاری‌سینین چئویک قوت و عسگرلر طرفین‌دن اؤلدورولدوگونو ایفاده ائتدی.
اعتراضلاردا تخمینا مین نفرین ده یارالاندیغینی بیلدیرن اورتگا، ونزوئلا‌لی یئتکی‌لی‌لرین چوخونون عکسینه، 20 یاشیندا بیر گؤستریچی‌نین پلیسین آتدیغی گؤزیاشاردیجی بومبانین اصابت ائتمه‌سی نتیجه‌سی حیاتینی ایتیردیگینی قید ائتدی.
حکومت رسمی‌لری‌نین بیر چوخونون آچیقلاما‌لارینی یایینلایان ونزوئلا دؤولت تلویزیونو، باش ساوجی اورتگانین بو آچیقلاماسینی ایسه یایینلامادی.
ونزوئلادا یئیه‌جک قیتلیغی، یوکسک انفلاسیون و آرتان جینایت اورانلاریندان قایناق‌لانان اجتماعی ناراضی‌لیق، دؤولت باشقانی نیکولاس مادورو لیدئرلیگین‌دکی حکومتین کنترل ائتدیگی یوکسک محکمه‌نین، 31 مارسدا کنگره‌نین صلاحیت‌لرینی الین‌دن آلدیغینی آچیقلاماسیلا کوچه اعتراضلارینا چئوریلمیشدی.
مخالیفت، اؤلوم‌لردن اورانتیسیز گوج قوللانان گوونلیک گوج‌لرینی و حکومت طرفداری میلیس‌لری سوروملو توتور.
مادورو ایسه اعتراضلارا قاتیلان آشیری ساغچی رادیکال‌لارین سوچ چته‌لریله ایش بیرلیگی ایچینده شدتی قیزیشدیردیغینی ساوونور.
